

**Търговски условия**

към система за предварителен подбор на изпълнители № С-14-МР-Д-109, с предмет:

“Доставка на усукани изолирани проводници за въздушно окачване, с изолация от омрежен полиетилен, за напрежение Uo/U – 0,6/1 кV”

1. **Ценообразуване и ценови условия:**

Всички цени на проводниците в лева/метър без ДДС, са по условията DDP Incoterms 2010, адрес указан от Възложителя, за доставка на стоките опаковани, застраховани, обмитени, включително командировъчни, нощувки, дневни и други разходи.

Цените на проводниците се променят ежемесечно, към първо число на съответния календарен месец, съобразно промените в котировките на Германския съюз за проводници и изолирани проводници

(http://www.del-notiz.org/) и се преизчисляват по следната формула:

Р1=Р0+[1,95583\*( AL1– AL0)/100]\*ТAL

където:

Р1 - нова цена на проводника в лева без ДДС;

Р0 - базова цена на проводника в лева без ДДС;

AL1 - котировка на алуминия в Евро за 100 кг. “ALU in Kabeln” (Средната стойност на котировката на алуминия от предходния спрямо новия период месец),

AL0 - котировка на алуминия в Евро за 100 кг. “ALU in Kabeln ” (Средната стойност на котировката на алуминия за предходния на базовата цена месец),

ТAL - тегло на алуминия (kg/m), съгласно разходните норми на метала за всеки вид и сечение проводници за 1 метър, по данни на производителя.

Преизчисленията в лева от Евро се извършва по курс 1,95583 лева/Евро.

За доставки до отделните структурни единици на Възложителя (КЕЦ), са в сила допълнителни цени съгл. т.1.2 – за разкрояване и т. 1.3 - за транспорт

* 1. За доставки до Централен склад (ЦС) на Възложителя в гр.Стара Загора, цените включват и транспортни разходи. Количествата проводници за доставка до ЦС, са кратни на стандартната заводска дължина проводници на барабан, за съответното сечение, като е допустимо отклонение до ±3% от заявеното количество.
  2. Цените за разкрояване на проводници в лева/метър без ДДС са твърди за срока на действие на договора и са с включена цена за изолиращи тапи. Заплаща се действително развитата част от барабана. За количества над посочените в таблица по-долу , цените за разкрояване са за навити проводници на барабан, а за по-малки или равми от посочените – на сноп, с направени не по-малко от 3 пластмасови превръзки:

|  |  |
| --- | --- |
| Тип | Максимална дължина на сноп (м.) |
| ПРОВОДНИК УСУКАН 2Х16 mm2 | 300 |
| ПРОВОДНИК УСУКАН 4Х16 mm2 | 140 |
| ПРОВОДНИК УСУКАН 3Х35+54,6 mm2 | 65 |
| ПРОВОДНИК УСУКАН 3Х70+70 mm2 | 40 |
| ПРОВОДНИК УСУКАН 3Х120+95 mm2 | 25 |

Цените за разкрояване на проводници, са при извършване на доставки до КЕЦ-ове, като не се допуска отклонение от дължините, указани в заявките за доставки.

* 1. Цените за транспорт в лева без ДДС, включват и разтоварване на проводниците на адреса, указан в заявката за доставка. Цените се формират, като разстоянието в едната посока (км), от база на кандидата до склад на КЕЦ-а, се умножи с договорената с Изпълнителя цена за 1 км (лв./км). Доставката до КЕЦ е според утвърден от Възложителя график, който се предоставя на Изпълнителя при подписване на договора, като се извършва посредством доставка на всеки 14 календарни дни.

Цената за транспорт за 1 км (лв./км). се променя в случай на промяна на средната месечна цена на дизеловото гориво с 5% или повече, в периода на действие на договора, което се установява от съответната месечна справка от Националния статистически институт (НСИ), като се прави актуализация на цената по следния начин:

- 75% от цената за 1 км (лв./км) остава твърда;

- 25% от цената за 1 км (лв./км), се актуализира пропорционално на изменението на средната месечна цена на дизеловото гориво, отчетена от НСИ, за предходния месец.

Процентното изменение на средната месечна цена на дизеловото гориво се отчита, като средната цена на дизеловото гориво в месеца на сключване на договора, както и в месеците на актуализация на цените, се счита за базова, процентът на изменение в тези месеци се счита за 0 (нула) и към него месечно се натрупва процентното изменение за всеки следващ месец, до достигане на 5,00 или повече процента (%) разлика.

Актуализирането на единичните цени се извършва от Възложителя към първо число на месеца, на база на описаната по-горе методика и данни от НСИ за средна месечна цена на дизелово гориво от предходния месец.

Така актуализираната цена за транспорт остава твърда до ново изменение на средната месечна цена на дизеловото гориво с над 5,00% (натрупано процентното изменение).

1. **Срокове:**
   1. Срок на договор:

Срокът на действие на договор, сключен на базата на системата за предварителен подбор, е за период от една календарна година от датата на подписване му или до усвояване стойността на договора, като меродавно е събитието, което настъпи по-рано във времето

* 1. Срок на доставка:

Доколкото не е установен друг срок на доставка в договора, валидният срок на доставка е след получаване на писмена заявка за доставка:

* + 1. до 14 (четиринадесет) календарни дни до Централен склад на дружеството в гр.Стара Загора;
    2. до 28 (двадесет и осем) календарни дни до отделните структурни звена - Клиентски енергийни

центрове (КЕЦ-ове) – на територията на Възложителя;

Заявките за доставка на поръчаната стока се изпращат директно, чрез специализираните отдели на Възложителя.

1. **Условия-барабани:**

Предоставянето на барабаните от Изпълнителя се извършва безплатно за период от 12 месеца от датата на доставката. Връщането се осъществява от Изпълнителя и за негова сметка в срок до 28 (двадесет и осем) календарни дни от дата на получаване на заявка за връщане.

1. **Неустойка за просрочване:**

При неспазване на съгласувания срок за изпълнение поради причини, зависещи от Изпълнителя, Възложителят има право, независимо от другите му права, да претендира за неустойка за просрочване на стойност от 0,5% за всеки календарен ден от датата на просрочването до максимум 8,0% от общата стойност на недоставеното количество, без включен ДДС.

Неустойката се прихваща от задължението към Изпълнителя след изпращане на уведомително писмо (документ за неустойка с обезщетителен характер) от страна на Възложителя.

В случай на забавяне на изпълнението с 16 (шестнадесет) или повече календарни дни от договорения срок, Възложителя е в правото си да откаже доставката на стоката, с което се анулира и съответната заявка за доставка.

Това право не е в сила при форсмажорни обстоятелства.

1. **Плащане:**

Плащанията се извършват в срок до 45 (четиридесет и пет) календарни дни след доставка, приемо-предавателен протокол и оригинална фактура.

Плащанията по договор не могат да надхвърлят стойността му.

Плащането на фактурите не означава приемане на изпълнението, нито отказ от право на неустойка .

1. **Гаранции и гаранционно обслужване:**
   1. Гаранция за добро изпълнение
      1. При подписване на договор, Изпълнителят предоставя гаранция за изпълнение на договора, чийто размер се определя като 1 % от стойността на договора, без включен ДДС и се представя във формата на парична сума или банкова гаранция в лева. Гаранцията обезпечава изпълнението на договора, отстраняването на възникнали дефекти и задължението за плащане на каквито и да е парични суми от страна на Изпълнителя към Възложителя (като например плащане на неустойки, обезщетения или други подобни).
      2. Срокът на валидност на предоставената гаранция, е не по-кратък от срока на действие на договора, включително гаранционния срок на изделията плюс още 30 дни, т.е не по-кратък от 49 (четиридесет и девет) месеца, считано от датата на подписване на договора..
      3. Когато гаранцията за изпълнение на договора се представя във вид на парична сума, то тя се внася по сметка на Възложителя. Всички банкови разходи, свързани с обслужването на гаранцията, включително при нейното възстановяване, са за сметка на Изпълнителя. Възложителят не дължи на Изпълнителя лихви или други обезщетителни плащания върху сумата по гаранцията.
      4. Когато гаранцията за изпълнение на договора е под формата на банкова гаранция, то тя е безусловна и неотменяема. Банковата гаранция е във форма, със съдържание и при условия, предварително одобрени от Възложителя. Всички разходи по поддържането на банковата гаранция са за сметка на Изпълнителя.
      5. Възложителят задържа гаранцията за изпълнение на договора и в случаите когато в процеса на неговото изпълнение възникне спор между страните - до приключването му с влязло в сила решение на компетентния орган или чрез споразумение между страните.
   2. Гаранционно обслужване

С приемането на настоящата поръчка Изпълнителят гарантира точното ѝ изпълнение в съответствие с действащите понастоящем в България съответни наредби и нормативи.

Изпълнителят гарантира за качеството на използваните материали, независимо дали те произхождат от него или от неговите доставчици, за правилното оразмеряване и правилната конструкция на градивните елементи, както и за безпроблемното функциониране за период от 36 (тридесет и шест) месеца, считани от датата на приемо-предавателния протокол.

В случай на дефект Възложителят предоставя на Изпълнителя възможност за проверка.

Възложителят информира писмено Изпълнителя за констатирани по време на гаранционния срок дефекти. В срок не по-късно от 3 (три) календарни дни Изпълнителя е длъжен да установи и отрази заедно с Възложителя констатирания дефект в двустранно подписан протокол. В случай, че Изпълнителят не се яви за изготвяне на протокола, последният се изготвя и подписва единстено от Възложителя, като има същите правни последици.

Възникналите в рамките на гаранционния срок дефекти се отстраняват от Изпълнителя и за негова сметка, освен ако последните се дължат на въздействие на непреодолима сила или умишлено увреждане от други лица. Причините, освобождаващи Изпълнителя от гаранционна отговорност се установяват съвместно с Възложителя и се отразяват в двустранно подписан протокол. Изпълнителят е длъжен да започне отстраняването на проявени в гаранционния срок дефекти не по-късно от 5 (пет) календарни дни, след подписване на горецитирания протокол, в която и да е от алтернативните му форми.

Ако искането за отстраняване или подмяна на установените дефекти не се извърши до 10 (десет) календарни дни, то Възложителят си запазва правото да ги отстрани чрез трето лице независимо от продължаването на съществуването на гаранцията на Изпълнителя. Разходите, възникнали от това, се поемат от Изпълнителя.

За заменени или ремонтирани материали гореупоменатият гаранционен срок важи от повторната готовност за експлоатация.

1. **Собственост/ риск:**

Собствеността и риска от повреди или загуба на доставката преминава към Възложителя само след реалната доставка на посочен от Възложителя адрес и подписване на приемо-предавателен протокол. Всяка загуба или щета, нанесена върху стоката преди този момент е за сметка на Изпълнителя.

Независимо от прехвърлянето на собствеността съгласно описанието по-горе, Възложителя има право на претенции, произтичащи от настоящите условия.

1. **Отговорност:**
   1. Изпълнителят отговаря за точното изпълнение на възложената поръчка.
   2. Изпълнителят носи отговорност за всички действия, бездействия, неизпълнение или

небрежност от страна на негов представител и/ или персонал, както и на негови

подизпълнители, в случай че има такива.

* 1. Изпълнителят отговаря за всички вреди, причинени на Възложителя и/или трети лица при

или по повод изпълнение на договора.

* 1. В случай че, при изпълнение на договора настъпи застрахователно събитие, покрито от

някой от застрахователните договори на Възложителя, Изпълнителят е длъжен да

изпълнява стриктно инструкциите за действие, дадени от Възложителя. В случай че, за

настъпило застрахователно събитие не бъде изплатено застрахователно обезщетение

поради неправилно предприемане на действия от страна на Изпълнителя, последният

отговаря пред Възложителя за пълния размер на претърпените в резултат на застрахователното събитие щети.

1. **Конфиденциалност/ защита на данни:**

Изпълнителят на поръчката се задължава да разглежда като търговска тайна цялата търговска, правна и техническа информация и документация, която е станала известна в хода на участие в процедурата за избор на изпълнител и последващото изпълнение на договора.

С приемането на поръчката, Изпълнителят дава своето изрично съгласие по смисъла на Закона за защита на личните данните, че станалите му известни в хода на участие в процедурата за избор на изпълнител и последващото изпълнение на договора данни, при необходимост, могат да се предадат на трети лица (примерно фирми, занимаващи се с планиране, съсобственици на съоръжението, застрахователи и др.), но не и на конкуренти.

Изпълнителят на поръчката се задължава да не нарушава чрез доставката защитените права на трети страни. По отношение на техните претенции, Изпълнителят на поръчката дължи на Възложителя обезщетение.

1. **Форсмажорни обстоятелства:**

/Непреодолима сила/ е непредвидено или непредотвратимо събитие от извънреден характер, независещо от волята на страните включващо, но не ограничаващо се до: природни бедствия, генерални стачки, локаут, безредици, война, революция или разпоредби на органи на държавната власт и управление.

В случай, че Изпълнителят не може да изпълни задълженията си поради непреодолима сила, същият уведомява Възложителя за това незабавно, както и в какво се състои същата.

В 14 дневен срок от началото на това събитие, същото следва да бъде потвърдено със документ от съответния компетентен орган.

В този случай съвместно се определят нови срокове за подлежащите плащания и за санкциите за просрочване.

При съвместно изменени срокове е валиден новият срок за санкция за просрочване.

Ако непреодолимата сила трае повече от петнадесет дни, всяка от страните има право да прекрати договора с 10 дневно писмено уведомление.

1. **База на договора:**

Изключват се общи условия на Изпълнителя.

Договорът се изготвя от Възложителя и е с прогнозна стойност, на база прогнозните количества, посочени от Възложителя в поканата за първоначална оферта и договорените с Изпълнителя единични цени. Заявките по договора ще бъдат базирани на реалните нужди на Възложителя.

Изпълнението на настоящата поръчка се извършва съгласно българското право. Страните се съгласяват, че всякакво приложение на Конвенцията на ООН относно договорите за международна продажба на стоки от 11 април 1980 г. се изключва.

Всички съобщения, предизвестия и нареждания, свързани с участието в процедурата за избор на изпълнител и последващото изпълнение на договора, разменяни между Възложителя и Изпълнителя са валидни, когато са изпратени по пощата (с обратна разписка), на адреса на съответната страна или предадени чрез куриер, срещу подпис от приемащата страна.

Място за съдебно решаване на спорове за двете страни по договора е компетентният Районен, съответно Окръжен съд по седалището на Възложителя.

Договорът се сключва на български език.

1. **Прекратяване на договора:**

Договорът може да бъде прекратен в следните случаи:

С изтичане на срока на договора или усвояване на стойността на същия, което настъпи по-рано.

При условията на т.9., а именно, ако непреодолимата сила трае повече от петнадесет дни, всяка от страните има право да прекрати договора с 10 дневно писмено предизвестие.

По взаимно писмено съгласие между страните, при намаляване на договорените количества или отпадане на дейности от предмета на поръчката или друг от предвидените от ЗОП случаи.

Възложителят има право незабавно да прекрати Договора, ако срещу Изпълнителя е открито производство по обявяване в несъстоятелност или е обявен в несъстоятелност, както и когато върху имуществото му е наложен запор или възбрана за погасяване на дълг.

Възложителят е в правото си да развали договора след 10 дневна писмена покана за изпълнение, когато Изпълнителят не изпълнява едно или няколко от изброените по-долу договорни задължения, както следва:

**-** спазване на всички срокове;

- стриктно спазване на абсолютно всички минимални технически изисквания на възложителя;

- недопускане на брак в рамките на доставката;

- навременно попълване и подписване на всички документи в рамките на взаимоотношенията с възложителя;

- ненарушена опаковка на доставяните стоки;

- съдействие спрямо служителите на възложителя при приемане и предаване на стоките;

- спазване на всички изисквания на възложителя и българското законодателство за отчетност и фактуриране;

- други важни параметри на изпълнението, посочени в проекта на договор по конкретна процедура за обществена поръчка.

Възложителят е в правото си да прекрати договора едностранно с 60 дневно писмено предизвестие, в случай на отпадане на необходимостта от доставка на изделията, предмет на договора или при

при намаляване на договорените количества или отпадане на дейности от предмета на поръчката или друг от предвидените от ЗОП случаи.

В случаите на предсрочно прекратяване на договора, се заплащат приетите действително извършени дейности до момента на прекратяването му.

дата ………………201... г.

гр. ………………………. Подпис с правна сила: ..................................

/печат/